Kostol svätého Michala (Šarišské Michaľany)

Kostol svätého Michala je rímskokatolícky farský kostol v Šarišských Michaľanoch. História Prvá zmienka o kostole sv. Michala Archanjela je zo 14. storočia - v roku 1314 tu stál románsky kostol. V roku 1691 bola pôvodná stavba úplne zničená. Súčasný kostol bola postavený na jej základoch v roku 1785 podľa románskeho vzoru - oblúkovité okná, klenby a polkruhové sanktuárium. Podľa zaužívaných zvyklostí mal patronát nad kostolom najvýznamnejší zemepán obce Gejza Pulszký. Terajšie zariadenie chrámu je zo 17. storočia a 20. storočia. Najstaršie sochy v chráme sú socha sv. Jána Krstiteľa so soškou Nepoškvrneného počatia Panny Márie. K umeleckým vzácnostiam kostola patrí baroková monštrancia a kalich z 18. storočia, z dielne levočského majstra Jána Szilassyho. Do roku 1916 bolo v kostole medené lavatórium z roku 1766, s vyobrazením Rákocziho erbu na držadle (teraz v Národnom múzeu v Budapešti). V podzemí kostola sú hrobky rodu Sirmajovcov (Szirmay), miestnych zemepánov. Neskoršie rekonštrukcie Okenné vitráže boli vyrobené za pôsobenia veľadôstojného pápežského preláta Msgr. Melichara Zeleného. Rekonštrukcie kostola, hlavne výmena strechy sa začala po príchode duchovného otca Antona Lesníka. 9.03.2002 a 26.09.2002 sa uskutočnila kolaudácia všetkých realizovaných prác. Referencie Iné projekty Commons ponúka multimediálne súbory na tému Kostol svätého Michala (Šarišské Michaľany) Externé odkazy Šarišské Michaľany [online]. mbtron.info, [cit. 2016-07-07]. Dostupné online. Archivované 2018-07-23 z originálu. Kostol sv. Michala Archanjela | farnosť Šarišské MIchaľany [online]. mbtron.info, [cit. 2016-07-07]. Dostupné online. Archivované 2016-04-05 z originálu.